Un irakian din Timișoara produce arme semiautomate cu muniţie de război, la el acasă.
Un irakian şi-a deschis în casă o fabrică de arme cu muniţie de război. Bărbatul de 46 de ani se folosea de echipamente performante pentru proiectare şi producţie. Armele de asalt semiautomate erau fabricate din plastic polimer.
Poliţiştii au descins în această dimineaţă la mai multe adrese din judeţul Timiş, pentru combaterea traficului ilicit de arme si muniţii.Vizate au fost şase locuinţe, printre care şi o casă din Dumbrăviţa, în care locuieşte principalul suspect.Este vorba despre un bărbat de 46 de ani, cu dublă cetăţenie irakiană-engleză, despre care oamenii legii au informaţii că deţine echipamente performante, cu ajutorul cărora produce arme de foc."În urma activităţilor investigative specifice, desfăşurate de lucrătorii Direcţiei Arme din I.G.P.R. şi SAESP Timiş, au fost obţinute date cu valoare operativa referitoare la deţinerea de către numitul A.K.M.N.L in vârsta de 46 ani, cetăţean cu dubla cetăţenie irakiana / engleza, a unor echipamente informatice şi electronice de proiectare 3D cu ajutorul cărora concepe şi printează arme din material plastic / polimer cu caracteristicile armelor letale, cu glonţ, semiautomate", transmtite IGPR.De asemenea, în urma verificărilor efectuate a rezultat faptul că acesta deţine două arme letale de asalt, automate, cu destinaţie militară provenite din contrabandă.